CELEX: 32019R1779
Language: el
Date: 2019-10-24 00:00:00
Title: Εκτελεστικος Κανονισμος (ΕΕ) 2019/1779 του Συμβουλίου της 24ης Οκτωβρίου 2019 για την εφαρμογή του κανονισμού (ΕΕ) 2015/1755 σχετικά με περιοριστικά μέτρα λόγω της κατάστασης στο Μπουρούντι

25.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 272/5
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1779 ΤΟΥ ΣΥΜΒΟΥΛΙΟΥ
         της 24ης Οκτωβρίου 2019
         για την εφαρμογή του κανονισμού (ΕΕ) 2015/1755 σχετικά με περιοριστικά μέτρα λόγω της κατάστασης στο Μπουρούντι
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/1755 του Συμβουλίου, της 1ης Οκτωβρίου 2015 σχετικά με περιοριστικά μέτρα λόγω της κατάστασης στο Μπουρούντι (1) και ιδίως το άρθρο 13 παράγραφος 4,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Την 1η Οκτωβρίου 2015, το Συμβούλιο εξέδωσε τον κανονισμό (ΕΕ) 2015/1755.
                  
               
                     (2)
                  
                  
                     Βάσει επανεξέτασης από το Συμβούλιο, οι πληροφορίες που αφορούν ένα φυσικό πρόσωπο του παραρτήματος Ι του κανονισμού (ΕΕ) 2015/1755 θα πρέπει να τροποποιηθούν.
                  
               
                     (3)
                  
                  
                     Το παράρτημα I του κανονισμού (ΕΕ) 2015/1755 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΕ) 2015/1755 τροποποιείται όπως ορίζεται στο παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Λουξεμβούργο, 24 Οκτωβρίου 2019.
            
               
                  Για το Συμβούλιο
               
               
                  Ο Πρόεδρος
               
               A.-K. PEKONEN
            
         
         
            (1)  ΕΕ L 257 της 2.10.2015, σ. 1.
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΕ) 2015/1755, η καταχώριση 1, υπό τον τίτλο «Κατάλογος φυσικών και νομικών προσώπων, οντοτήτων και φορέων που αναφέρονται στο άρθρο 2», αντικαθίσταται από το ακόλουθο κείμενο:
            
               
                            
                        
                        
                           Ονοματεπώνυμο
                        
                        
                           Στοιχεία ταυτότητας
                        
                        
                           Λόγοι καταχώρισης
                        
                     
                           «1.
                        
                        
                           Godefroid BIZIMANA
                        
                        
                           Φύλο: Άρρεν
                           Ημ. γένν.: 23.4.1968
                           Τόπος γέννησης: NYAGASEKE, MABAYI, CIBITOKE
                           Υπήκοος Μπουρούντι. Αριθμός διαβατηρίου: DP0001520
                        
                        
                           «Ειδικός απεσταλμένος της Προεδρίας (Chargé de missions de la Présidence)» και πρώην αναπληρωτής γενικός διευθυντής της Εθνικής Αστυνομίας. Υπεύθυνος για υπονομευτική δράση κατά της δημοκρατίας με τη λήψη επιχειρησιακών αποφάσεων που οδήγησαν σε δυσανάλογη χρήση βίας και τη βίαιη καταστολή ειρηνικών διαδηλώσεων που ξεκίνησαν στις 26 Απριλίου 2015, κατόπιν της ανακοίνωσης της υποψηφιότητας του προέδρου Nkurunziza για το προεδρικό αξίωμα.»